b"\n_START_ARTICLE_\nN\xc3\xa4sbyholm slot\n_START_SECTION_\nSlottets historie\n_START_PARAGRAPH_\nOprindeligt l\xc3\xa5 N\xc3\xa4sbyholm p\xc3\xa5 en \xc3\xb8 i N\xc3\xa4sbyholm S\xc3\xb8, men \xc3\xb8en blev halv\xc3\xb8 ved en opd\xc3\xa6mning i 1872. _NEWLINE_Den f\xc3\xb8rst kendte ejer var ridderen Jens Nielsen Galen, far til \xc3\xa6rkebiskop Peder Jensen Galen, d\xc3\xb8d 1355. Tuve Andersen Galen solgte godset i 1409 til \xc3\xa6rkebiskop Jakob Gertsen Ulfstand i Lund. Derefter tilh\xc3\xb8rte det Lunds Stift._NEWLINE_Slottet var st\xc3\xa6rkt bef\xc3\xa6stet og bestod af tre bygninger omkring en g\xc3\xa5rdsplads. Den midterste bygning var et stenhus med et firkantet t\xc3\xa5rn med tykke mure. Det blev bygget af \xc3\xa6rkebiskop Birger Gunnersen i slutningen af 1400-tallet. Sidefl\xc3\xb8jene var af bindingsv\xc3\xa6rk. En vindebro forbandt \xc3\xb8en med fastlandet. _NEWLINE_Ved reformationen kom det i 1536 i kronens eje og blev forlenet, indtil Steen Clausen Bille i 1574 erhvervede ejendommen ved et bytte. Ved \xc3\xa6gteskab kom den til sl\xc3\xa6gten Beck, og i 1744 ved arv til den danske kaptajn Christian Henrik von Finecke, som i 1756 gjorde N\xc3\xa4sbyholm til fideikommis. Ved \xc3\xa6gteskab kom det til Conrad von Blixen._NEWLINE_I 1860'erne blev det gamle slot nedrevet og et st\xc3\xb8rre beboelsesbygning opf\xc3\xb8rt. Efter en brand i 1955 blev der bygget en ny hovedbygning og i 1994 tilf\xc3\xb8jedes en \xc3\xb8stlig fl\xc3\xb8j."